 Akizungumza na gazeti hili Kambalatalu baada ya kuifunga JKT Oljoro timu ambayo aliamini ndio ngumu kati ya timu zote zinazocheza nne bora, anaamini watapanda kucheza Daraja la Kwanza msimu ujao.“JKT Oljoro ndio timu nilikuwa naihofia, lakini baada ya kuifunga bao 1-0 hata Mawenzi Market nitaifunga mbele ya mashabiki wake,” alisema Kambalatalu.Mchezo mwingine utakaochezwa kesho ni kati ya JKT Oljoro ambayo itawaalika wanajeshi wa Transit Camp kwenye Uwanja wa Sheikh Amri Abeid Arusha.Timu zinazocheza hatua ya nne bora ni JKT Oljoro ya Arusha, Cosmopolitan ya Dar es Salaam, Mawenzi ya Morogoro na Transit Camp ya Shinyanga, ambazo ndizo ziliibuka vinara katika makundi yao na zitacheza kwa mtindo wa nyumbani na ugenini.Katika hatua hii timu tatu zitapanda kucheza Ligi Daraja la Kwanza kuziba nafasi ya Kimondo FC, African Sports na Panone, ambazo zimeshuka daraja.